
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 308 


10 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός κτιριακού συγκροτήματος ιδιοκτη¬ 
σίας Ν. Σκλαβάκη οικ., Μελιδονίου, Δήμου Γεροπο- 
τάμου, Επαρχίας Μυλοποτάμου, Ν. Ρεθύμνης, ως 

ιστορικού διατηρητέου μνημείου. 1 

Χαρακτηρισμός οικίας ιδιοκτησίας Κων/νου Γιαννου- 
σάκη στον οικισμό Μαργαρίτες, Δήμου Γεροποτά- 
μου, επαρχίας Μυλοποτάμου, Νομού Ρεθύμνης ως 

ιστορικού διατηρητέου μνημείου. 2 

Ανακοίνωση Ιερού Ναού Αγίων Αναργύρων περιοχής 
Καταπόλων, Αμοργού Ν. Κυκλάδων, ως αρχαίου 

μνημείου. 3 

Σύσταση Δημοτικής Επιχείρησης με την επωνυμία «Δη¬ 
μοτική Αναπτυξιακή Επιχείρηση Δήμου Τροιζήνας». 4 

Σύσταση Δημοτικής Επιχείρησης με την επωνυμία 
«Δημοτική Επιχείρηση Κατασκευής Έργων Τροιζή- 

νας (Δ.Ε.Κ.Ε.Τ.)». 5 

Έγκριση Οργανισμού Εσωτερικής Υπηρεσίας Παιδι¬ 
κού Σταθμού Βαρθολομιού. 6 

Σύσταση Δημοτικής Επιχείρησης Πολιτισμού και Ανά¬ 
πτυξης (ΔΈ.Π.Α.Π.) Δήμου Πινδαίων. 7 

Σύσταση στο Δήμο Νέας Κίου του Νομού Αργολί¬ 
δας Δημοτική Επιχείρηση με την επωνυμία «Δη¬ 
μοτική Επιχείρηση Αγροτικής Ανάπτυξης Ν. Κίου 

(ΔΈ.Α.Α.Ν.Κ.)». 8 

Χορήγηση άδειας κυκλοφορίας φαρμακευτικού ιδιο¬ 
σκευάσματος 0ΙΕ05ΡΙΒ. 9 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΟΝΟΤΑΝ. 10 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΑίΟΙΕΟΒΤΕ. 11 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΙΙΒ05ΤΑΤΙΝ. 12 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΟϋ-ΙΘΟΝ. 13 

Χορήγηση άδειας κυκλοφορίας φαρμακευτικού σκευ¬ 
άσματος ΟΑΡΤΟΡΒΙί/ΘΕΒΑΒΟ. 14 


Διορθώσεις Σφαλμάτων 

Διόρθωση σφάλματος στον Οργανισμό Εσωτερικής 
Οργάνωσης και Λειτουργίας των υπηρεσιών της 
Ν.Α. Βοιωτίας. 15 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Β1/Φ38/3071/83 (1) 

Χαρακτηρισμός κτιριακού συγκροτήματος ιδιοκτησίας Ν. 
Σκλαβάκη οικ., Μελιδονίου, Δήμου Γεροποτάμου, 
Επαρχίας Μυλοποτάμου, Ν. Ρεθύμνης, ως ιστορικού 
διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.1991 και 17/Β/16.1.1992) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδικό Γραμ¬ 
ματέα, Προϊσταμένους Δ/νσεων, Τ μημάτων και Γ ραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη γνωμοδότηση του Τοπικού Συμβουλίου Μνημείων 
Δυτικής Κρήτης όπως διατυπώθηκε στην αριθμ. 8/ 
22.12.1999 Συνεδρία του, αποφασίζουμε: 

Χαρακτηρίζουμε το κτιριακό συγκρότημα ιδιοκτησίας 
Ν. Σκλαβάκη που βρίσκεται στον οικισμό Μελιδονίου, Δή¬ 
μου Γεροποτάμου, επαρχίας Μυλοποτάμου, Ν. Ρεθύμνης 
ως ιστορικό διατηρητέο μνημείο. 

Η ιδιοκτησία Ν. Σκλαβάκη ήταν ενιαίο συγκρότημα με 
τις σημερινές ιδιοκτησίες των Μ. Βελουδάκη και Γεωρ¬ 
γίας Μπιράκη και βρίσκεται ακριβώς απέναντι από την 
ανατολική πλευρά της ενετικής εκκλησίας του Αγίου Γε¬ 
ωργίου. 

Το συγκρότημα αποτελείται από: Προθάλαμο κύριας 
εισόδου, κεντρικό αύλειο χώρο (διασώζονται ίη είΐυ οι 
αναβαθμοί της λίθινης κλίμακας που οδηγούσε στον όρο¬ 
φο του συγκροτήματος), ισόγειο αποθηκευτικό χώρο με 
ανεξάρτητη είσοδο, Κύριο διώροφο ασκεπές τμήμα, δω¬ 
μάτια. 

Σεπέλεκυ θυρώματος σώζεται χάραγμα που φέρει χρο¬ 
νολογία 1763 και σε κάθετη διάταξη μονογράμματα ΙΟ, 
ΧΟ, ΝΙ, ΟΑ. 

Την ίδια ακριβώς χρονολογία και μονογράμματα φέρει 
και θύρωμα στην ιδιοκτησία της Γ. Μπιράκη. 

Η τοιχοποιία, αργολιθοδομή με ημιλαξευμένους γωνιό¬ 
λιθους, τα επιμέρους θολωτά και ορθογώνια ανοίγματα 
που διακρίνονται στους τοίχους, τα διακοσμητικά, η δια¬ 
μόρφωση των χώρων καθιστούν το κτιριακό σύνολο από 
τα πιο χαρακτηριστικά κατοικίας, δείγμα μετεξέλιξης - με- 

τατροπής κατοικίας ύστερης περιόδου ενετοκρατίας κα¬ 
τά την περίοδο της τουρκοκρατίας. 

Από τις διατάξεις αυτής της απόφασης δεν προκα- 
λούνται δαπάνες σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1/9882/239 ( 2 ) 

Χαρακτηρισμός οικίας ιδιοκτησίας Κων/νου Γιαννουσάκη 
στον οικισμό Μαργαρίτες, Δήμου Γεροποτάμου, 
επαρχίας Μυλοποτάμου, Νομού Ρεθύμνης ως ιστορι¬ 
κού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.1991 και 17/Β/16.1.1992) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδικό Γραμ¬ 
ματέα, Προϊσταμένους Δ/νσεων, Τμημάτων και Γ ραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Το Π.Δ. 9.8.1995 (ΦΕΚ 728/Δ/21.9.95). 

4. Τη γνωμοδότηση του Τοπικού Συμβουλίου Μνημείων 
Δυτικής Κρήτης όπως διατυπώθηκε στην αριθμ. 2/ 
14.12.1999 Συνεδρία του, αποφασίζουμε: 

Χαρακτηρίζουμε την οικία ιδιοκτησίας Κων/νου Γιαν- 
νουσάκη, που βρίσκεται στον οικισμό Μαργαρίτες, Δήμου 
Γεροποτάμου, Ν. Ρεθύμνης ως ιστορικό διατηρητέο μνη¬ 
μείο. 

Πρόκειται για διώροφο κτίριο με εσωτερική αυλή περι¬ 
τριγυρισμένη με αυλότοιχο και αυλόθυρα ξύλινη καρφω¬ 
τή. 

Ο πρώτος όροφος αποτελείται από 3 χώρους και δώμα 
- αυλή, επικοινωνεί με το ισόγειο μόνο μέσω εξωτερικής 
σκάλας. 

Ο ισόγειος χώρος έχει πρόσβαση στην εσωτερική αυ¬ 
λή και αποτελείται από 3 χώρους αποθηκευτικής και ερ¬ 
γαστηριακής χρήσης, διασώζεται ληνός, φούρνος κα¬ 
θώς και κτιστή, πιθοειδής, υποδαπέδια κατασκευή για 
φύλαξη τροφίμων. 

Με βάση τα χαρακτηριστικά του το κτίριο αποτελεί 
δείγμα λαϊκής τοπικής αρχιτεκτονικής όπως διαμορφώ¬ 
θηκε στην Κρήτη στα τέλη του 18ου αιώνα. 

Απότις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 


Αριθ. ΥΠΠΟ/ΑΡΧ/Β1/Φ29/60293/1979π.ε. (3) 

Ανακοίνωση Ιερού Ναού Αγίων Αναργύρων περιοχής Κα- 
ταπόλων, Αμοργού Ν. Κυκλάδων, ως αρχαίου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ987/Β7 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ εν. Γ ραμματέα, Ειδικό Γ ραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τις διατάξειςτου Κ.Ν. 5351/32 «Περί Αρχαιοτήτων». 

3) Τη γνωμοδότηση του Τοπικού Συμβουλίου Μνημείων 
Δωδεκανήσου όπως διατυπώθηκε στην αριθμ. 7/15.11.99 
Συνεδρία του, αποφασίζουμε: 

Ανακοινώνουμε ότι ο Ιερός Ναός Αγίων Αναργύρων 
στην περιοχή Καταπόλων νήσου Αμοργού, Ν. Κυκλάδων 
είναι αρχαίο μνημείο με περιβάλλοντα χώρο 500 μ. γύρω 
του. 

Ο ναός αποτελείται από δύο ορθογώνια, καμαροσκεπή 
διαμερίσματα που επικοινωνούν μεταξύ τους μέσω τριών 
ημικυκλικών τόξων και απολήγουν σε δύο ημικυλινδρικές 
αψίδες. 

Τον Β. τοίχο ενισχύουν δύο αντηρίδες ενώ στο εσωτερι¬ 
κό του ναού απλός κοσμήτης από πλακοειδές λίθους ορί¬ 
ζει τη γένεση των καμάρων. 

Στοτεταρτοσφαίριοτης αψίδας και στο νότιο τμήμα της 
καμάρας του Ιερού Βήματος του νοτίου ναού διακρίνο- 
νται ίχνη δύο ζωγραφικών στρωμάτων. Το πρώτο από αυ¬ 
τά αποτελείται από ανεικονικό διάκοσμο και τοποθετείται 
στην περίοδο της εικονομαχίας. Το δεύτερο στρώμα το¬ 
ποθετείται στον 11 ο αιώνα. 

Η εκκλησία των Αγίων Αναργύρων αποτελεί ένα από τα 
ελάχιστα τοιχογραφημένα μνημεία της Αμοργού. 

Η ύπαρξη τοιχογραφικού διακόσμου από την περίοδο 
της εικονομαχίας καθιστούν τον ναό αυτό ιδιαίτερα ση¬ 
μαντικό για την ιστορία της βυζαντινής τέχνης στον κυ¬ 
κλαδικό χώρο. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. 07/ΔΤΑ/2153 (4) 

Σύσταση Δημοτικής Επιχείρησης με την επωνυμία «Δη¬ 
μοτική Αναπτυξιακή Επιχείρηση Δήμου Τροιζήνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95. 

2. Τις διατάξειςτου αρ. 5παρ. 3του Ν. 2307/95. 

3. Τις διατάξειςτου αρθ. 14του Ν. 2399/96, σύμφωνα με 
τις οποίες καταργούνται οι θέσεις των Περιφερειακών 
Δ/ντών και οι αρμοδιότητές τους περιέχονται στο Γεν. 
Γ ραμματέα της Περιφέρειας. 

4. Την 155/99 απόφαση του Δημοτικού Συμβουλίου 
Τροιζήνας. 

5. Την από 31.1.2000 έκθεση αξιολόγησης της οικονο¬ 
μοτεχνικής μελέτης που συντάχθηκε για τη σύσταση Δη¬ 
μοτικής Επιχείρησης στην Τροιζήνα με την επωνυμία 
«Δημοτική Αναπτυξιακή Επιχείρηση Δήμου Τροιζήνας». 

6. Την αρ.2742/30.9.97 απόφαση του Γεν. Γραμ.Περι- 
φέρειας, περί μεταβίβασης αρμοδιοτήτων στον Προϊστά¬ 
μενο της Δ/νσης Τοπ. Αυτ/σης - Διοίκησης Πειραιά, να 
υπογράφει «Με Εντολή Γενικού Γραμματέα Περιφέρει¬ 
ας» την αποστολή στο Εθνικό Τυπογραφείο πράξεων των 
οποίων απαιτείται δημοσίευση στην Εφημερίδα της Κυ- 
βερνήσεως, αποφασίζουμε: 

1. Συστήνουμε στην Τροιζήνα του Νομού Αττικής αμιγή 
Δημοτική Επιχείρηση με την επωνυμία «ΑΝΑΠΤΥΞΙΑΚΗ 
ΤΡΟΙΖΗΝΑΣ», ως ίδιο Νομικό Πρόσωπο ιδιωτικού δικαίου 
το οποίο διέπεται από τις διατάξεις των άρθρων 277 και 
επόμενα του Π.Δ./τος 410/95 (Δημοτικός και Κοινοτικός 
Κώδικας). 

2. Σκοπός της Επιχείρησης είναι: 

(α) Η δημιουργία της αναγκαίας υλικής και λοιπής υπο¬ 
δομής για την προσφορά υπηρεσιών στον Πολιτιστικό, 
Κοινωνικό, Πνευματικό, Καλλιτεχνικό και Αθλητικό τομέα 
και η οργάνωση συναφών εκδηλώσεων. 

(β) Η εκπόνηση, οργάνωση και εφαρμογή καινοτόμων 
προγραμμάτων πολιτιστικής, κοινωνικής, καλλιτεχνικής, 
αθλητικής αναβάθμισης των κατοίκων της περιοχής. 

(γ) Η κατασκευή, διαχείριση και εκμετάλλευση χώρων 
αναψυχής (ουζερί, αναψυκτηρία, τουριστικά περίπτερα 
κ.λπ.) και η ψυχαχωγίατων κατοίκων της περιοχής. 

(δ) Η εκπόνηση - προώθηση προγραμμάτων προβολής 
(τουριστικής και μη) του Δήμου με εκδόσεις και άλλα μέ¬ 
σα. 

(ε) Η διοίκηση, διαχείριση και εκμετάλλευση των Δημο¬ 
τικών και άλλων διαφημιστικών χώρων. 

(στ) Η εκπόνηση και εφαρμογή προγραμμάτων προ¬ 
στασίας και βελτίωσης του περιβάλλοντος, η ανάδειξη 
του φυσικού πλούτου της περιοχής, η ενημέρωση των κα¬ 
τοίκων σχετικά με την προστασία του περιβάλλοντος και 
η καθαριότητα κοινόχρηστων χώρων. 

(ζ) Η κατασκευή, διοίκηση, διαχείριση και εκμετάλλευ¬ 
ση έργων και λοιπών εγκαταστάσεων τοπικής υποδομής 
για την ανάπτυξη της περιοχής. 

(η) Η μελέτη, ανάπτυξη και εφαρμογή προγραμμάτων 
οργάνωσης και μηχανοργάνωσης του Δήμου και η προ¬ 
σφορά τεχνικής υποστήριξης στη λειτουργία συστημά- 
τουν μηχανοργάνωσης. 

(θ) Η ανάπτυξη και εφαρμογή προγραμμάτων κατάρτι¬ 
σης και επιμόρφωσης των υπαλλήλων του Δήμου. 

(ι) Η οργάνωση, διοίκηση, διαχείριση και εκμετάλλευση 
τοπικής συγκοινωνίας και διαχείριση λεωφορείων. 

3. Η επιχείρηση διοικείται από πενταμελές (δμελές) 
Διοικητικό Συμβούλιο, που τα μέλη του ορίζονται μαζί με 
αναπληρωτές από το Δημοτικό Συμβούλιο. 

Τα μέλη του Διοικητικού Συμβουλίου αποτελούν: 

Τρεις (3) αιρετοί εκπρόσωποι του Δήμου Τροιζήνας, 
(από τους οποίους ο ένας θα προέρχεται από τη μειοψη¬ 
φία). 

Ένας (1) εκπρόσωπος κοινωνικού φορέα της περιοχής. 
Ένας (1) δημότης ή κάτοικος του Δήμου Τροιζήνας, που 
έχει πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του Διοικητικού Συμβουλίου προστίθεται και 


εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους. 

4. Η διάρκεια της Επιχείρησης είναι 50 χρόνια από τη 
δημοσίευση της απόφασης αυτής στην Εφημερίδα της 
Κυβερνήσεως. 

5. Έδρα της Επιχείρησης είναι ο Δήμος Τροιζήνας του 
Νομού Αττικής. 

6. Το Κεφάλαιο που διαθέτει ο Δήμος Τροιζήνας στην 
Επιχείρηση για κάλυψη του κεφαλαίου κίνησης και λοι¬ 
πών επενδυτικών δαπανών είναι 30.000.000 δρχ. σε με¬ 
τρητά, το οποίο θα καταβληθεί σε τρεις ισόποσες δόσεις 
μετά την ημερομηνία δημοσίευσης του καταστατικού της 
Επιχείρησης στο ΦΕΚ. 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεών της και γενικά από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

8. Η Επιχείρηση διαλύεται: 

(α) με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του και 
απόφαση του Υπουργού Εσωτερικών. 

(β) όταν λήξει χωρίς να παραταθεί η διάρκεια της Επι¬ 
χείρησης και 

(γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαντήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Τροιζήνας. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ./τος 410/95 (Δ.Κ.Κ.), και την με αριθμό 
25027/9.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/Β719.4.84. 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
Τροιζήνας ύψους 10.000.000 δρχ. για το οικονομικό έτος 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Φεβρουάριου 2000 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
ΚΩΝ/ΝΑ ΤΣΟΓΚΑ 

-♦- 

Αριθ. 07/ΔΤΑ/2154 ( 5 ) 

Σύσταση Δημοτικής Επιχείρησης με την επωνυμία «Δη¬ 
μοτική Επιχείρηση Κατασκευής Έργων Τροιζήνας 
(Δ.Ε.Κ.Ε.Τ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95. 

2. Τις διατάξεις του αρ. 5παρ. 3 του Ν. 2307/95. 

3. Τις διατάξεις του αρθ. 14 του Ν. 2399/96, σύμφωνα 
με τις οποίες καταργούνται οι θέσεις των Περιφερειακών 
Δ/ντών και οι αρμοδιότητες τους περιέχονται στο Γεν. 
Γραμματέα της Περιφέρειας. 

4. Την 155/99 απόφαση του Δημοτικού Συμβουλίου 
Τροιζήνας. 

5. Την από 31.1.2000 έκθεση αξιολόγησης της οικονο¬ 
μοτεχνικής μελέτης που συντάχθηκε για τη σύσταση Δη¬ 
μοτικής Επιχείρησης στην Τροιζήνα με την επωνυμία 
«Δημοτική Επιχείρηση Κατασκευής Έργων Τροιζήνας 
(Δ.Ε.Κ.Ε.Τ.)». 

6. Την αρ. 2742/30.9.97 απόφαση του Γεν. Γραμ. Περι¬ 
φέρειας περί μεταβίβασης αρμοδιοτήτων στον Προϊστά¬ 
μενο της Δ/νσης Τοπ. Αυτ/σης και Διοίκησης Ν. Πειραιά, 
να υπογράφει «Με εντολή Γεν. Γ ραμματέα Περιφέρειας» 
την αποστολή στο Εθνικό Τυπογραφείο πράξεων των 
οποίων απαιτείται δημοσίευση στην Εφημερίδα της Κυ- 
βερνήσεως, αποφασίζουμε: 

1. Συστήνουμε στην Τροιζήνα του Νομού Αττικής Αμιγή 
Δημοτική Επιχείρηση με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΚΑΤΑΣΚΕΥΗΣ ΕΡΓΩΝ ΤΡΟΙΖΗΝΑΣ (Δ.Ε.Κ.Ε.Τ.)», ως 
ίδιο Νομικό Πρόσωπο ιδιωτικού δικαίου το οποίο διέπεται 
από τις διατάξεις των άρθρων 277 καιεπόμενατου Π.Δ./τος 
410/95 (Δημοτικός και Κοινοτικός Κώδικας). 

2. Σκοπός της Επιχείρησης είναι:.Η μελέτη και κατα¬ 
σκευή τεχνικών έργων. 

3. Η Επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο. 

Τα μέλη του Διοικητικού Συμβουλίου αποτελούν: 

Τρεις (3) αιρετοί εκπρόσωποι του Δήμου Τροιζήνας, 
(από τους οποίους ο ένας θα προέρχεται από μειοψηφία). 

Ένας (1) εκπρόσωπος κοινωνικού φορέα της περιοχής. 

Ένας (1) δημότης ή κάτοικος του Δήμου Τροιζήνας που 
έχει πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι (20) εργαζόμενους. 

4. Η διάρκεια της Επιχείρησης είναι 50 χρόνια από τη 
δημοσίευση της απόφασης αυτής στην Εφημερίδα της 
Κυβερνήσεως. 

5. Έδρα της Επιχείρησης είναι ο Δήμος Τροιζήνας του 
Νομού Αττικής. 

6. Το Κεφάλαιο που διαθέτει ο Δήμος Τροιζήνας στην 
Επιχείρηση για κάλυψη του κεφαλαίου κίνησης και λοι¬ 
πών επενδυτικών δαπανών είναι 50.000.000 δρχ. σε με¬ 
τρητά, το οποίο θα καταβληθεί σε 5 ετήσιες δόσεις μετά 
την ημερομηνία δημοσίευσης του καταστατικού της Επι¬ 
χείρησης στο ΦΕΚ 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεων της και γενικά από την 
άσκηση της δραστηριότητας της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

8. Η Επιχείρηση διαλύεται: 

(α) με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του και 
απόφαση του Υπουργού Εσωτερικών, 

(β) όταν λήξει χωρίς να παραταθεί η διάρκεια της Επι¬ 
χείρησης, και 

(γ) σε περίπτωση πτώχευσης της Επιχείρησης. 


Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Τροιζήνας. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχεί¬ 
ριση και εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π. Δ/τος 410/95 (Δ.Κ.Κ.), και την με αριθμό 
25027/9.4.84 απόφαση του Υπουργού Εσωτερικών, που 
δημοσιεύθηκε στο ΦΕΚ 244/Β'/19.4.84. 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
Τροιζήνας ύψους 10.000.000 δρχ. για το οικονομικό έτος 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Φεβρουάριου 2000 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
ΚΩΝ/ΝΑ ΤΣΟΓΚΑ 

-♦- 

Αριθ. 1858 (6) 

Έγκριση Οργανισμού Εσωτερικής Υπηρεσίας Παιδικού 
Σταθμού Βαρθολομιού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «περί 
κυρώσεως του Κώδικος καταστάσεως προσωπικού Ορ¬ 
γανισμών Τοπικής Αυτοδιοικήσεως», όπως αντικαταστά- 
θηκε με τις διατάξεις του άρθρου 8 παράγρ. 5 του Ν. 
2307/95. 

2. Την αριθ. 241 Γ.Γ./18.8.96 απόφασή μας «περί ανάθε¬ 
σης άσκησης αρμοδιοτήτων και εξουσιοδότησης υπο¬ 
γραφής». 

3. Την αριθ. 2/1988 απόφαση του Διοικητικού Συμβουλί¬ 
ου του Παιδικού Σταθμού Βαρθολομιού «περί έγκρισης 
της Ο.Ε.Υ. του Παιδικού Σταθμού Βαρθολομιού». 

4. Την αριθ. 59/1999 απόφαση του Δημοτικού Συμβου¬ 
λίου Βαρθολομιού «περί έγκρισης της Ο.Ε.Υ. του Παιδι¬ 
κού Σταθμού Βαρθολομιού». 

5. Το αριθ. 10/99 πρακτικό του Υπηρεσιακού Συμβου¬ 
λίου Υπαλλήλων Ο.Τ.Α. Ν. Ηλείας, με το οποίο γνωμοδο- 
τεί υπέρ της ψήφισης του Ο.Ε.Υ. του Παιδικού Σταθμού 
Βαρθολομιού, αποφασίζουμε: 

Εγκρίνουμε την αριθ. 2/1999 απόφαση του Διοικητικού 
Συμβουλίου του Παιδικού Σταθμού Βαρθολομιού «περί 
ψήφισης Οργανισμού Εσωτερικής Υπηρεσίας του Σταθ¬ 
μού», όπως αναλυτικά ορίζεται στην απόφαση αυτή, ώστε 
η διάρθρωση των θέσεων των Υπηρεσιών αυτού να έχει 
ως εξής: 

Άρθρο 1 
Διοίκηση 

Οι υπηρεσίες του Παιδικού Σταθμού αποτελούνται από 
δύο βασικές υπηρεσίες: 

α) Υπηρεσία Διοικητικού - Οικονομικού, και 

β) Υπηρεσία διαπαιδαγώγησης και φροντίδας παιδιών. 

Οι υπηρεσίες αυτές και το προσωπικό του Παιδικού 
Σταθμού τελούν υπό την ανωτάτη διοίκηση του Προέδρου 
του Διοικητικού Συμβουλίου του Νομικού Προσώπου. 

2) Είναι αποκλειστικά υπόλογοι για το γενικό ιματισμό 
του Σταθμού που παραλαμβάνουν από τον υπάλληλο του 
κλάδου Διοικητικού, εκτός εκείνων που χρησιμοποιείται 
από κάθε υπάλληλο των κλάδων Βρεφονηπιοκομίας και 
Νηπιαγωγών και οφείλουν να μεριμνούν για την καλή 
συντήρηση, καθαριότητα και φύλαξη αυτού στον κατάλ¬ 
ληλο χώρο αποθήκευσήςτου, ευθυνόμενοιγια κάθε απώ¬ 
λεια ή αδικαιολόγητη καταστροφή του. 

3) Βοηθούν το μάγειρα, σε περίπτωση που δεν υπάρχει 
βοηθός του, στην προετοιμασία του φαγητού των παιδιών. 

4) Φροντίζουν για τη διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των κλάδων Βρεφονηπιοκομίας και Νηπια¬ 
γωγών καθ’ όλη τη διάρκεια του φαγητού των παιδιών. 

5) Βοηθούν εφόσον παρίσταται ανάγκη στην ετοιμασία 
των παιδιών για την αποχώρησή τους από το Σταθμό. 

6) Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί τα καθήκοντα του μάγειρα 
και μη υπάρχοντος άλλου βοηθητικού προσωπικού μα¬ 
γείρου εκτελούν εκ περιτροπής καθήκοντα μαγείρου, μέ¬ 
χρι την πρόσληψη έκτακτου υπαλλήλου προς αναπλήρω- 
ση του κωλυομένου ή ασθενούντος. 

7) Επιλαμβάνονται της καθαριότητας των παιδιών του 
βρεφικού και παιδικού τμήματος. 

8) Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου τους. 

9) Υποχρεούνται για τη χρησιμοποίηση των μέσων ατο¬ 
μικής προστασίας και υγιεινής (γάντια, ρόμπες κ.λπ.) για 
την αποφυγή μολυσματικών ασθενειών. 

Άρθρο 5 

Υπάρχον Προσωπικό 

1) Μία μαγείρισσα με σύμβαση εργασίας ιδιωτικού δι¬ 
καίου αορίστου χρόνου. 

2) Μία καθαρίστρια. 

3) Μία νηπιαγωγός υπάλληλος του Υπουργείου Υγείας 
ΠρόνοιαςΔ.Δ. (εκτελείχρέη διαχειριστή). 

4) Μία νηπιαγωγός υπάλληλος του Υπουργείου Υγείας 
Πρόνοιας Δ.Δ. 

Άρθρο 6 

Από την ψήφιση του παραπάνω Ο.Ε.Υ. του Νομικού 
Προσώπου «ΠΑΙΔΙΚΟΣ ΣΤΑΘΜΟΣ ΒΑΡΘΟΛΟΜΙΟΥ» δεν 
προκαλείται καμία δαπάνη σε βάρος του προϋπολογι¬ 
σμού οικ. έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Φεβρουάριου 2000 

Ο Γενικός Γραμματέας Περιφέρειας 
ΚΩΣΤΑΣ ΠΑΠΑΔΗΜΗΤΡΙΟΥ 
-♦- 

Αριθ. 1520 (7) 

Σύσταση Δημοτικής Επιχείρησης Πολιτισμού και Ανά¬ 
πτυξης (Δ.Ε.Π.Α.Π.) Δήμου Πινδαίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 


στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις (ΦΕΚ 107/Α797). 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης» (ΦΕΚ 244/Α797). 

3. Τις διατάξεις του άρθρου 277του Δ. Κ.Κ. (Π.Δ. 410/95) 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την αριθ. 2167/29.8.97 απόφαση του Γενικού Γραμ¬ 
ματέα Περιφέρειας περί μεταβίβασης αρμοδιοτήτων στο 
Δ/ντή Τοπικής Αυτοδιοίκησης και Διοίκησης. 

5. Την αριθ. 86/99 απόφαση του Δημοτικού Συμβουλίου 
Πινδαίων για τη σύσταση «Δημοτικής Επιχείρησης Πολι¬ 
τισμού και Ανάπτυξης Δήμου Πινδαίων» (Δ.Ε.Π.Α.Π.). 

6. Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Πινδαίων και 
την από 20.1.2000 έκθεση αξιολόγησης της επιτροπής η 
οποία συστήθηκε με την αριθ. 15294/21.12.99 απόφασή 
μας. 

7. Την αριθμ. 25027/9.4. 84 απόφαση του Υπουργού 
Εσωτερικών που δημοσιεύθηκε στο (244/19.4.84 ΦΕΚ 
τ.Β') 

8. Τις διατάξεις του άρθρου 29 Α του Ν. 1558/85 το 
οποίο προστέθηκε μετο άρθρο 27 του Ν. 2081/92 και την 
αριθμ. 550/1/7.10.92 εγκύκλιο της Γραμματείας του 
Υπουργικού Συμβουλίου, αποφασίζουμε: 

Συνιστάται στο Δήμο Πινδαίων Νομού Τρικάλων Δημο¬ 
τική Επιχείρηση με την επωνυμία «Δημοτική Επιχείρηση 
Πολιτισμού και Ανάπτυξης» (Δ.Ε.Π.Α.Π.) ως ίδιο Νομικό 
Πρόσωπο Ιδιωτικού Δικαίου το οποίο διέπεται από τις δια¬ 
τάξεις των άρθρων 277, 278, 279 και 280 του Π.Δ. 410/95 
Δημοτικός και Κοινοτικός Κώδικας, όπως συμπληρώθη¬ 
καν και τροποποιήθηκαν με τις διατάξεις του Ν. 2503/97. 

2. Σκοπός της Επιχείρησης είναι: 

— Η αξιοποίηση των πλουτοπαραγωγικών πηγών της 
περιοχής του Δήμου Πινδαίων. 

— Η δημιουργία και εκμετάλλευση τουριστικών επιχει¬ 
ρήσεων με σκοπό την οικονομική ανάπτυξη της περιοχής. 

— Τη διοργάνωση πολιτιστικών, καλλιτεχνικών και κοι¬ 
νωνικών εκδηλώσεων, με κύριο στόχο την πολιτιστική 
αναβάθμιση σε συνδυασμό με την αναψυχή, τη βελτίωση 
των συνθηκών ζωής των κατοίκωντου Δήμου και την προ¬ 
στασία του φυσικού περιβάλλοντος. 

— Την αξιοποίηση Εθνικών και Κοινοτικών Προγραμμά¬ 
των προς όφελος του Κοινωνικού συνόλου. 

— Την εκπαίδευση των κατοίκων της περιοχής βάση των 
ιδιαιτεροτήτων του Δήμου Πινδαίων με τη δημιουργία εκ¬ 
παιδευτικών προγραμμάτων. 

— Η αξιοποίηση, διαχείριση και εκμετάλλευση αθλητι¬ 
κών, πολιτιστικών και άλλων κέντρων του Δήμου. 

— Η ανάπτυξη αθλητικών δραστηριοτήτων. 

— Η ανάπτυξη διευρωπαϊκών και διεθνών σχέσεων με 
αντίστοιχους φορείς με στόχο την ανταλλαγή απόψεων 
και εμπειριών και τη δημιουργία δικτύων συνεργασίας. 

— Η ανάληψη συντονισμού και δραστηριοποίησης των 
τοπικών κοινωνικών φορέων προς όφελος της ευρύτερης 
περιοχής του Δήμου. 

3. Η επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) εί¬ 
ναι αιρετοί εκπρόσωποι του Δήμου Πινδαίων, από τους 
οποίους ένας (1 ) τουλάχιστον προέρχεται από τη μειο¬ 
ψηφία, ένας (1) είναι εκπρόσωπος κοινωνικού φορέα και 

ένας (1) είναι δημότης του Δήμου Πινδαίων και η θητεία 
τους ακολουθεί τη δημοτική θητεία. 

4. Η διάρκεια της επιχείρησης ορίζεται για είκοσι πέντε 
(25) έτη, ήτοι μέχρι 31.12.2025. 

5. Έδρα της επιχείρησης είναι το Δημοτικό διαμέρισμα 
Στουρναραίικων του Δήμου Πινδαίων του Νομού Τρικά¬ 
λων. 

6. Τα περιουσιακά στοιχεία που διαθέτει ο Δήμος Πιν- 
δαίων στην Επιχείρηση είναι: 

Παραχωρεί τη χρήση καταλλήλου χώρου εντός του Δη¬ 
μοτικού Καταστήματος για τη στέγαση των γραφείων της 
επιχείρησης καθώς και το μηχανογραφικό εξοπλισμό του 
Δήμου για κοινή χρήση (μηχανογραφική οργάνωση, τη¬ 
λέφωνο, ΡΑΧ κ.λπ.). 

7. Ο Δήμος διαθέτει στην επιχείρηση χρηματικό ποσόν 
1.500.000 δρχ. ως αρχικό κεφάλαιο. 

8. Πόροι της επιχείρησης είναι: 

α) Κρατικές επιχορηγήσεις από ένταξη σε προγράμμα¬ 
τα. 

β) Επιχορηγήσεις από Κοινοτικά Προγράμματα. 

γ) Εισπράξεις από το αντίτιμο των παρεχομένων υπηρε¬ 
σιών. 

δ) Έσοδα προερχόμενα από την εκμετάλλευση της πε¬ 
ριουσίας της 

ε) Πάσης φύσεως δωρεές, εισφορές, κληρονομιές, 
κληροδοσίες. 

στ) Δανειοδοτήσεις από Τράπεζες, Οργανισμούς κ.λπ. 

9. Η επιχείρηση διαλύεται: 

α) με απόφαση του Δημοτικού Συμβουλίου που λαμβά- 
νεται με την απόλυτη πλειοψηφίατων μελών του και από¬ 
φαση του Διευθυντή Τοπ. Αυτ/σης και Διοίκησης , 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση 
γίνεται από τριμελή επιτροπή η οποία συγκροτείται με 
απόφαση του Δημοτικού Συμβουλίου και αποτελείται από 
έναν υπάλληλο της Δ/νσης Τοπ. Αυτοδιοίκησης και Διοί¬ 
κησης που ορίζεται από το Δ/ντή Τοπ. Αυτοδιοίκησης και 
Διοίκησης και δύο Δημοτικούς Συμβούλους που ορίζο¬ 
νται με απόφαση του Δημοτικού Σμβουλίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία, και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Πινδαίων. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, δια¬ 
χείριση και εποπτεία της επιχείρησης, διέπονται από τις 
σχετικές με τις δημοτικές και κοινοτικές Επιχειρήσεις δια¬ 
τάξεις του Π.Δ. 410/95 και την αριθ. 25027/9.4.84 από¬ 
φαση του Υπουργού Εσωτερικών, που δημοσιεύθηκε στο 
ΦΕΚ244/Β719.4.84. 

11. Από τις διατάξεις αυτής της απόφασης προκαλείται 
δαπάνη ύψους 1.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 3 Φεβρουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης και Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 


Αριθ. 9614/99 (8) 

Σύσταση στο Δήμο Νέας Κίου του Νομού Αργολίδας Δη¬ 
μοτική Επιχείρηση με την επωνυμία «Δημοτική Επιχεί¬ 
ρηση Αγροτικής Ανάπτυξης Ν. Κίου (Δ.Ε.Α.Α.Ν.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1 )Τις διατάξεις: α) του Ν. 2503/1997 και β) των άρθρων 
277 κ.ε. του Δημοτικού και Κοινοτικού Κώδικα (Π.Δ. 
410/95). 

2) Την με αριθ. πρωτ. 10407/31.12.97 απόφαση του Γε¬ 
νικού Γραμματέα περί αναθέσεως αρμοδιοτήτων και 
ασκήσεως αυτών κατ’ εντολή μας στο Δ/ντή Τοπ. Αυτοδι¬ 
οίκησης και Διοίκησης Ν. Αργολίδας και στους Προϊστα¬ 
μένους των Τμημάτων της υπηρεσίας μας. 

3) Την αριθμ. 100/1999 απόφαση του Δημοτικού Συμ¬ 
βουλίου Νέας Κίου περί σύστασης Δημοτικής Επιχείρη¬ 
σης με την επωνυμία «Δημοτική Επιχείρηση Αγροτικής 
Ανάπτυξης Ν. Κίου, (Δ.Ε.Α.Α.Ν.Κ.)», αποφασίζουμε: 

1. Συνιστούμε στο Δήμο Νέας Κίου του Νομού Αργολί¬ 
δας Δημοτική Επιχείρηση με την επωνυμία «Δημοτική Επι¬ 
χείρηση Αγροτικής Ανάπτυξης Ν. Κίου (Δ.Ε.Α.Α.Ν.Κ.)», η 
οποία αποτελεί ίδιο Νομικό Πρόσωπο Ιδιωτικού Δικαίου 
και διέπεται από τις διατάξεις των άρθρων 277 κ.ε. του Δη¬ 
μοτικού και Κοινοτικού Κώδικα (Π.Δ. 410/95). 

Έδρα της επιχείρησης είναι ο Δήμος Ν. Κίου Αργολί¬ 
δας. 

3. Σκοπός της Επιχείρησης είναι: 

α) Η ανάληψη πρωτοβουλιών για την περαιτέρω ανά¬ 
πτυξη των τομέων της Γεωργίας, της Κτηνοτροφίας και 
της Αλιείας στα πλαίσια του Δήμου Ν. Κίου. 

β) Η παροχή τεχνογνωσίας και η ενημέρωση των αγρο¬ 
τών κτηνοτροφών και αλιέωντου Δήμου. 

γ) Η δημιουργία υλικοτεχνικής υποδομής για τη βελτίω¬ 
ση και ανάπτυξη των περαιτέρω δραστηριοτήτων. 

δ) Η εκτέλεση και η συμβολή στην εκτέλεση έργων 
υποδομής κυρίως για την άρδευση και αποστράγγιση της 
περιοχής με σύγχρονα μέσα καθώς και τη δημιουργία 
αλιευτικού καταφυγίου. 

ε) Η καταπολέμηση της ανεργίας στις παραπάνω δρα¬ 
στηριότητες. 

στ) Η εκμετάλλευση προγραμμάτων καιπόρωντης ΕΈ. 
για τους σκοπούς αυτούς. 

4. Για την εκπλήρωση των παραπάνω σκοπών η Επιχεί¬ 
ρηση μπορεί να συνεργάζεται ή και να συμμετέχει σε άλ¬ 
λες ανάλογες Επιχειρήσεις ομόρων ή μη Δήμων,τόσο σε 
επίπεδο άλλων Δήμων, καθώς επίσης να συνεργάζεται, με 
το ΚΕΓΕ και το Ινστιτούτο Εσπεριδοειδών καθώς και με 
κάθε άλλο φορέα κρατικό ευρωπαϊκό ή ιδιωτικό που έχει 
αντίστοιχους ή ομοειδείς στόχους με την Επιχείρηση. 

5. Η Επιχείρηση διοικείται από 9/μελές Διοικητικό Συμ¬ 
βούλιο, τα μέλη του οποίου ορίζονται μαζί με τους ανα¬ 
πληρωτές των από το Δημοτικό Συμβούλιο. Το Δ.Σ. της 
Επιχείρησης αποτελείται από δύο τουλάχιστον Δημ. Συμ¬ 
βούλους, από τους οποίους ο ένας προέρχεται από τη 
μειοψηφία, ένα εκπρόσωπο των εργαζομένων στην Επι¬ 
χείρηση, εάν αυτή απασχολεί περισσότερους από 20 
εργαζόμενους, έναν εκπρόσωπο του Αγροτικού Συνεται¬ 
ρισμού Ν. Κίου, που ορίζεται, από το Δ.Σ. του Φορέα αυ¬ 
τού, τα δε υπόλοιπα μέλη του είναι δημότες ή κάτοικοι 
του Δήμου Ν. Κίου που έχουν πείρα η γνώσεις με το αντι¬ 
κείμενο της επιχείρησης. 

Σε περίπτωση που η Επιχείρηση απασχολεί λιγότερους 
από 20 εργαζόμενους, το μέλος του Δ.Σ. που προβλέπε- 
ται παραπάνω ως εκπρόσωπος τους αντικαθίσταται, από 
δημότη ή κάτοικο Ν. Κίου. 

Η θητεία του Δ.Σ. ακολουθεί τη θητεία του Δημοτικού 
Συμβουλίου. 

6. Η διάρκεια της Επιχείρησης είναι πενήντα (50) έτη 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

7. Πόροι, της Επιχείρησης είναι τα έσοδα από τη δρα- 
στηριότητά της, οι πρόσοδοι από την περιουσία της, δά¬ 
νεια, κληρονομιές, εισροές, επιδοτήσεις και επιχορηγή¬ 
σεις, καθώς και κάθε άλλο νόμιμο έσοδο μη ειδικώς κα¬ 
τονομαζόμενο. 

8. Το κεφάλαιο που διαθέτει ο Δήμος Ν. Κίου στην Επι¬ 
χείρηση είναι 300.000 δρχ. που αποτελεί και το αρχικό 
κεφάλαιο αυτής. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ν. Κίου ύψους 300.000 για το τρέχον έτος και 
για καθένα από τα επόμενα πέντε έτη και θα βαρύνει τον 
Κ.Α. 211.9β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 23 Φεβρουάριου 2000 

Με εντολή Γενικού Γραμματέα 
Η Διευθύντρια 
Γ. ΠΑΝΑΠΑΝΑΓΙΩΤΟΥ 

-♦- 

Ο) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΩΙΕ03ΡΙΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 40916/99/22.2.2000 απόφαση του ΕΟΦ χορηγή¬ 
θηκε, βάσει των διατάξεων του άρθρου 3 της παραγρά¬ 
φου 1 της κοινής υπουργικής απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΩΙΕ03ΡΙΒ. 

Δραστική ουσία: 30ΩΙΕΙΜ ΟΒΟΜΟΟϋΥΟΑΤΕ. 

Μορφή: Διάλυμα για εισπνοή με εκνεφωτή. 

Δικαιούχους σήματος: ΒΟΕΗΒΙΝΟΕΒ ΙΝΟΕΕΗΕΙΜ ΙΝ- 
ΤΕΒΝΑΤΙΟΝΑΙΟΜΒΗ, ΟΕΒΜΑΝΥ. 

Υπεύθυνος κυκλοφορίας: ΒΟΕΗΒΙΝΟΕΒ ΙΝΟΕΕΗΕΙΜ 
ΕΛΛΑΣ Α.Ε. 

Η Διευθύντρια 
ΒΑΣ. ΡΕΒΙΘΗ 
-♦- 

( 10 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΟΝΟΤΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 6123/15.2.2000 απόφαση του ΕΟΦ χορηγήθηκε, 
βάσει των διατάξεων του άρθρ. 3 της παρ.1 της κοινής 
υπουργικής απόφασης Α6/9392/91, άδεια κυκλοφορίας 
στο φαρμακευτικό ιδιοσκεύασμα ΑΟΝΟΤΑΝ. 

Δραστικές ουσίες: ΙδΟΤΒΕΤΙΝΟΙΝ. 

Μορφές: Γ έλη 0.05% νν/νν. 


Δικαιούχου σήματος: ΡΗΑΒΜΑΤΗΕΝ ΕΠΕ. 

Υπεύθυνου κυκλοφορίας: ΡΗΑΒΜΑΤΗΕΝ ΕΠΕ. 

Η Διευθύντρια 
ΒΑΣ. ΡΕΒΙΟΗ 
-♦- 

( 11 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΑίΟΙΕΟΒΤΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετις 2948 και 2949/26.1.2000 αποφάσεις του ΕΟΦχο- 
ρηγήθηκε, βάσει των διατάξεων του άρθρ. 3 της παρ. 1 
της κοινής υπουργικής απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΟΑΕΟΙ- 
ΡΟΒΤΕ. 

Δραστικές ουσίες: ΟΑΙΧΙΨΜ 3ΑΙ_Τ3 (ΟΑΙΧΙΙΙΜ). 
Μορφές: Διάλυμα πόσιμο 3.484 ΟΒ (500) ΜΟ/10ΜΕ 
ΑΜΡ και Δισκία 688.4(250) ΜΟ/ΤΑΒ. 

Δικαιούχου σήματος: ΕΑΒΟΒΑΤΟΙΒΕ3 3ΕΒΟΕΑΜ ΓΑΛ¬ 
ΛΙΑ. 

Υπεύθυνου κυκλοφορίας: ΦΑΡΜΑΣΕΡΒ-ΛΙΛΛΥ ΑΕΒΕ. 

Η Διευθύντρια 
ΒΑΣ. ΡΕΒΙΘΗ 
-♦- 

( 12 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑυΒΟδΤΑΤΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 6545 και 6546/17.2.2000 αποφάσεις του ΕΟΦ χο¬ 
ρηγήθηκε, βάσει των διατάξεων του άρθρ. 3 της παρ. 1 
της κοινής υπουργικής απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΑΕΙΒΟ- 
3ΤΑΤΙΝ. 

Δραστικές ουσίες: ΙΟνΑδΤΑΤΙΝ. 

Μορφές: Δισκία 20 ΜΟ/ΤΑΒ και 40 ΜΟ/ΤΑΒ. 

Δικαιούχου σήματος: ΑΨΒΟΒΑ ΡΗΑΒΜΑ Ι_ΤΩ υ.Κ. 
Υπεύθυνου κυκλοφορίας: ΑΕΙΒΟΒΑ ΡΗΑΒΜΑΟΕΙΓΓΙ- 
ΟΑ13 ΕΠΕ. 

Η Διευθύντρια 
ΒΑΣ. ΡΕΒΙΘΗ 
-♦- 

(13) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΟΙΕΙΟΟΝ, 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 8760/99/21.2.2000 απόφαση του ΕΟΦ χορηγή¬ 
θηκε, βάσει των διατάξεων του άρθρου 3 της παραγρά¬ 
φου 1 της κοινής υπουργικής απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΡΟϋ.ΙΟΟΝ. 

Δραστική ουσία: υΒΟΡΟΕϋΤΒΟΡΗΙΝ. 

Μορφή: Ενέσιμο λυόφιλο 75 ΐυ/ΑΜΡ. 

Δικαιούχους σήματος: Ν.ν. ΟΒΟΑΝΟΝ, 033, ΗΟΙ- 
ΕΑΝΩ. 

Υπεύθυνος κυκλοφορίας: ΟΡΓΑΝΟΝ ΕΛΛΑΣ ΑΕΕ. 

Η Διευθύντρια 
ΒΑΣ. ΡΕΒΙΘΗ 

(14) 

Χορήγηση άδειας κυκλοφορίας φαρμακευτικού σκευά¬ 
σματος ΟΑΡΤΟΡΒΙΙ/ΟΕΒΑΒΩ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 7444, 7445, 7446/22-2-2000 αποφάσεις του ΕΟΦ 
χορηγήθηκε, βάσει των διατάξεων του άρθρου 3 της πα¬ 
ραγράφου 1 της κοινής υπουργικής απόφασης Α6/9392/ 
91, άδεια κυκλοφορίας στο φαρμακευτικό σκεύασμα 
ΟΑΡΤΟΡΒΙί/ΟΕΒΑΒΩ. 

Δραστική ουσία: ΟΑΡΤΟΡΒΙΕ. 

Μορφή: Δισκία 12.5 πις|/ΤΑΒ, 25 πις/ΤΑΒ και 50 πιρ/ΤΑΒ. 
Δικαιούχους σήματος: ΟΕΒΑΒϋ ΕΑΒΟΒΑΤΟΒΙΕ5 ΙΡ¬ 
ΛΑΝΔΙΑ. 


Υπεύθυνος κυκλοφορίας: ΟΕΒΑΒϋ ΕΑΒΟΒΑΤΟΒΙΕ3 
ΙΡΛΑΝΔΙΑ. 

Η Διευθύντρια 
ΒΑΣ. ΡΕΒΙΘΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ 90/Β72.2.2000, στο οποίο δημοσιεύθηκε ο 
Οργανισμός Εσωτερικής Οργάνωσης και Λειτουργίας 
των υπηρεσιών της Ν.Α. Βοιωτίας μετά τη λέξη ΑΠΟ¬ 
ΦΑΣΕΙΣ και πριν το κείμενο «Οργανισμός Εσωτερικής 
Οργάνωσης και Λειτουργίας των Υπηρεσιών της Ν.Α. 
Βοιωτίας αναγράφεται ο αριθμός 143 (αριθμός απόφα¬ 
σης Νομ/κού Συμβουλίου). 

(Απάτη Νομ. Αυτοδιοίκηση Βοιωτίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




